b"\n_START_ARTICLE_\nWolverhampton Wanderers F.C.\n_START_PARAGRAPH_\nWolverhampton Wanderers Football Club je angle\xc5\xa1ki nogometni klub iz mesta Wolverhampton. Ustanovljen je bil leta 1877 kot St. Luke's Football Club in trenutno igra v Premier League, 1. angle\xc5\xa1ki ligi._NEWLINE_Najve\xc4\x8dje uspehe je klub imel v 50. letih 20. stoletja, ko je bil trikrat angle\xc5\xa1ki prvak (1953/54, 1957/58, 1958/59) in dvakrat podprvak (1949/50, 1954/55), trenersko mesto pa je zasedal Stan Cullis. Poleg tega pa ima ta klub \xc5\xa1e tri naslove prvaka 2. lige, dva naslova prvaka 3. lige, en naslov 4. lige, \xc5\xa1tiri  FA pokale, dva liga\xc5\xa1ka pokala ter 4 angle\xc5\xa1ke superpokale. S temi lovorikami je Wolverhampton Wanderers osmi po uspe\xc5\xa1nosti angle\xc5\xa1kih klubov. V evropskih tekmovanjih pa je najvidnej\xc5\xa1i uspeh kluba osvojitev naslova podprvaka Evropske lige leta 1972. V skupnem se\xc5\xa1tevku finalnega kroga je bil bolj\xc5\xa1i Tottenham Hotspur (1-2, 1-1)._NEWLINE_Doma\xc4\x8di stadion Wolverhampton Wanderersov je Molineux, ki sprejme 31.700 gledalcev. Barvi dresov sta \xc4\x8drna in oran\xc5\xbena. Nadimka nogometa\xc5\xa1ev sta Wolves (Volkovi) in The Wanderers (Popotniki)._NEWLINE_Wolverhampton Wanderers pa je tudi eden od ustanoviteljev angle\xc5\xa1ke nogometne lige.\n_START_SECTION_\nRivalstvo\n_START_PARAGRAPH_\nRival Wolverhampton Wanderersov je West Bromwich Albion. Soo\xc4\x8denje teh dveh klubov se imenuje Black Country derby. Neko\xc4\x8d pa je bil rival tega kluba tudi Stoke City, zaradi zgodovinskega sede\xc5\xbea Wolverhampton Wanderersov v Staffordshiru."